langs: gl gl gl gl ca gl en gl pt gl gl gl gl gl gl gl gl gl gl gl it nl gl gl gl gl gl gl gl en it nl gl gl gl gl gl gl gl gl gl it nl gl gl gl gl gl gl gl gl gl it nl gl gl gl gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida Consagrada – A Nosa Voz
Vida e actualidade da Diocese de Lugo
A Xornada da Vida Consagrada celébrase anualmente cada 2 de febreiro, coincidindo coa festa da Presentación do Señor. La Confederación de Relixiosos de Lugo organiza unha Eucaristía na Catedral.
É un día de especial agradecemento ao Pai noso e a cada consagrado, que coa súa vida é presenza do amor de Deus.
Esta xornada persegue unha tripla finalidade:
1. responder á íntima necesidade de loar máis solemnemente ao Señor e agradecerlle o don da vida consagrada. Os consagrados enriquecen a comunidade cristiá cos seus carismas e cos edificantes froitos da súa entrega á causa do Reino.
2. promover en todo o Pobo de Deus o coñecemento e a estima da vida consagrada porque está ao servizo da consagración bautismal de todos os fieis.
3. celebrar dunha maneira unida e solemne as marabillas que o Señor realizou nas persoas consagradas.
Categorías IgrexaEtiquetas Vida ConsagradaDeixa un comentario
Xornada da Vida Consagrada: celebración no Corpiño
05/02/2018 por A Nosa Voz
O sábado 3 de febreiro tivo lugar no Corpiño a celebración da Xornada da Vida Consagrada. Ata o santuario mariano acudiron membros das congregacións relixiosas da Diocese para celebrar o seu día á vez que gañaron o xubileu. Ás 12 h o bispo Mons. Alfonso Carrasco Rouco presidiu a Eucaristía. Acompañábao o Vicario Xeral Mario Vázquez Carballo e varios sacerdotes, entre os cales atopábase o Reitor do Santuario.
[Homilía do Sr. Bispo]  [Álbum de fotos]
Categorías DioceseEtiquetas Vida ConsagradaDeixa un comentario
Celebración no Corpiño da Xornada da Vida Consagrada
31/01/2018 por A Nosa Voz
O sábado 3 de febreiro terá lugar no Corpiño a Xornada da Vida Consagrada. Ata o santuario mariano acudirán membros das congregacións relixiosas da Diocese para celebrar o seu día á vez que gañan o xubileu. Ás 10 da mañá sae un autobús diante do Seminario de Lugo para ir ao Corpiño, onde ás 12 h se celebrará unha Eucaristía presidida polo bispo Mons. Alfonso Carrasco Rouco. Ás cinco da tarde o autobús regresa ao punto de partida.
Os consagrados son testemuño vivo de que o amor de Deus chega a todo recuncho da terra e do corazón humano, ás periferias xeográficas e existenciais. A vida consagrada é a resposta do encontro persoal con Deus, que se fai envío e anuncio. Esta Xornada debe ser unha ocasión para promover o coñecemento e a estima da vida consagrada como forma de vida que asume e encarna o encontro co amor de Deus e cos irmáns, manifestado na entrega profética desde cada carisma fundacional.
Nesta Xornada Mundial da Vida Consagrada dáse grazas a Deus por todas as persoas de especial consagración, que desde as diversas vocacións e formas de vida e servizo son presenza elocuente do amor de Deus no mundo.
[Materiais da Conferencia Episcopal]
Categorías DioceseEtiquetas Vida ConsagradaDeixa un comentario
Testemuños de sor Amparo (Filla da Caridade) e sor Inés (Agustina)
22/08/2017 por A Nosa Voz
No recente Encontro Interdiocesano de Radio María Galicia, celebrado no Seminario de Lugo, a Filla da Caridade sor Amparo deu o seu testemuño:
“Son moi adicta á audición de Radio María. Hai programas que nunca deixo de escoitar. Debido ás ocupacións, ás veces non me resulta posible escoitala pero deixo unha gravadora e escóitoa cando podo. Gústame moito, e ademais penso: son 24 horas ao día! Considero que aos enfermos e a persoas solitarias, isto ten que chegar moito.”
Sor Amparo leva máis de 60 anos de vocación como Filla da Caridade de San Vicente de Paúl.
Pola súa parte, a agustina recoleta sor Inés Lamazares protagonizaba a semana pasada unha reportaxe en El Progreso (15/08/2017) no que falaba dos toques de campás dos que se leva encargando no mosteiro da Inmaculada (praza de Santo Domingo, Lugo) desde hai 70 anos. Un deses toques é o único que soa no casco histórico de Lugo para algo distinto da hora: cada día ás 14:55h avisa do rezo da hora nona.
Categorías DioceseEtiquetas relixiosos, Vida ConsagradaDeixa un comentario
Xornada da Vida Consagrada
31/01/2017 por A Nosa Voz
O día 2 de febreiro é a festa da Presentación do Señor no templo. Ese día celébrase a Xornada Mundial da Vida Consagrada. Agradécese a Deus polas Ordes e Institutos relixiosos contemplativos e activos, Sociedades de vida apostólica, Institutos seculares e outros grupos de consagrados.
O 2 de febreiro ás 17h haberá na Catedral de Lugo unha solemne celebración presidida polo señor Bispo Mons. Alfonso Carrasco Rouco.
[Ver texto de presentación da Xornada]
Categorías DioceseEtiquetas Vida ConsagradaDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl gl gl gl gl gl gl it nl gl gl gl gl gl gl gl gl gl pt it nl gl gl es gl gl gl gl it nl gl gl es gl gl gl gl gl it nl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Xaneiro 2013 – A Nosa Voz
Vida e actualidade da Diocese de Lugo
2 de febreiro, Xornada para a Vida Consagrada
O día 2 de febreiro celébrase a Xornada para a Vida Consagrada, e con ese motivo, ás 17 horas hai unha Eucaristía na Catedral.
Neste ano o lema da Xornada é: “A vida consagrada no Ano da Fe. Signo vivo da presenza de Cristo resucitado no mundo”. O lema lémbralles a todos os consagrados a vocación que teñen de ser testemuñas da Pascua no medio deste mundo.
Estas son algunhas das cuestións tratadas polo señor Bispo, Mons. Alfonso Carrasco na carta feita pública con motivo desta xornada. Ver escrito pastoral
Categorías DioceseEtiquetas Vida ConsagradaDeixa un comentario
Mons. Alfonso Carrasco participa nas Xornadas Diocesanas de Zamora
Do 30 de xaneiro ao 1 de febreiro o Seminario San Atilano acolleu as XI Xornadas Diocesanas de Zamora, que reuniron a varios expertos para falar sobre o Concilio Vaticano II, na data na que se celebra o seu cincuentenario.
O venres 1 de febreiro o relator foi Mons. Alfonso Carrasco Rouco, que disertou sobre a “Imaxe da Igrexa no mundo desde a Gaudium et spes”, achegándose a esta constitución pastoral do Concilio Vaticano II.
– Álbum de fotos da conferencia: http://bit.ly/YKpnHO
– Resumen da mesma, na web de Zamora: www.obispadodezamora.es
Categorías BispoEtiquetas BispoDeixa un comentario
Encontro dos membros de Vida Ascendente da Diocese
31/01/2013 por A Nosa Voz
Vida Ascendente celebra o 1 de febreiro o Día do Maior na parroquia de San Francisco Xavier cunha Eucaristía ás 13 horas celebrada polo consiliario xeral, Ramón Álvarez Varela. A continuación hai unha comida fraternal. En todos estes actos participan membros de Vida Ascendente de Lugo, Sarria, Pol, Rábade, Monforte…
O movemento agradece a colaboración dos párrocos de San Francisco Xavier.
Categorías DioceseEtiquetas Vida AscendenteDeixa un comentario
Celebración de San Xoán Bosco no colexio María Auxiliadora
31/01/201331/01/2013 por A Nosa Voz
No Colexio María Auxiliadora comeza a xornada do 31 de  xaneiro con eucaristías nas Parroquias do Bo Pastor e San Francisco Xavier. A continuación Festival D. Bosco, que inclúe actos como Party Don Bosco e a representación dun musical: A pantasma da Ópera.
A Asociación de María Auxiliadora invita a toda a Familia Salesiana e aos amigos do colexio a celebrar a Eucaristía ás 19.00h. Despois proxéctase un documental sobre a obra salesiana na actualidade e o libdup pola paz.
O 1 de febreiro ás 17.00 horas, Novas Rutas tamén celebra a Don Bosco coa imposición de pañoletas e obradoiro de sándwiches “Nai Margarita”. Novas Rutas é movemento formativo cristián para nenos/as que axuda a empregar educativamente o tempo libre e vivir os valores evanxélicos.
Categorías DioceseEtiquetas San Xoán BoscoDeixa un comentario
Cancións para a paz nos colexios relixiosos de Lugo
30/01/201330/01/2013 por A Nosa Voz
Os sete colexios relixiosos da cidade de Lugo organizan varios actos no Día Escolar pola paz. Ademais dos que individualmente se preparan en cada centro, hai unha programación conxunta. No momento da oración ao inicio da xornada, hai o visionado dun vídeo, elaborado polo colexio correspondente, dunha canción que trata o tema da paz, como desmostración de que é unha cuestión que interesa a todos.
E ás 12 h. do día 30 nos sete colexios proxéctase un vídeo confeccionado con fragmentos dos vídeos de cada centro.
Categorías DioceseEtiquetas pazDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl it gl gl gl gl gl gl gl gl gl gl gl gl gl it nl gl gl es gl gl gl gl gl gl gl pt gl it nl gl gl gl gl gl gl gl gl gl gl gl gl gl gl gl gl gl it nl gl gl es gl gl gl gl gl gl it nl gl gl es gl gl gl gl gl gl gl gl gl gl es es it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Por qué estudarán Filosofía os curas?
Os curas loxicamente se entende que son crentes, pois consagran a súa vida ó servizo da Fe. Para eles o máis importante é Xesucristo, por quen hai que gastar a vida ata sufrir o martirio. Entón, por qué a Igrexa Católica lles fai estudar Filosofía para ser curas? O normal é ver nos ministros doutras relixións que só estuden os temas da súa Relixión e Fe.
A Igrexa Católica pon nos plans de formación dos cregos dous ou tres anos de estudo da Filosofía, e tamén das chamadas Ciencias Humanas, e iso antes de estudar Teoloxía! Nunha institución con tanta historia iso non pode deberse a unha casualidade, senón que debe ser algo moi reflexionado.
Supón unha valoración da razón como o camiño da persoa para atopar a verdade sobre a natureza e a historia, sobre o home e mesmo sobre Deus. A razón é unha facultade humana a desenvolver.
Expresa un claro aprecio á Ciencia como desenvolvemento da razón e da capacidade do coñecemento humano, porque somos conscientes de que a ciencia ten que estar ó servizo da humanidade e da humanización, non para deshumanizarnos e facernos máis incivilizados. Por iso é normal atopar entre os científicos de recoñecido prestixio a curas católicos. Só sinalo o exemplo dun cura que estudou no Seminario de Lugo, a quen fai 5 anos se lle dedicou o Ano das Ciencias de Galicia e déuselle o seu nome a un museo e mesmo a un cráter lunar!.
Aposta polo diálogo coa cultura e coa sociedade de cada tempo, e en especial un diálogo cos pensadores da época. Xa S. Paulo nos discursos ós pagáns, que relata o libro dos Feitos, cita a pensadores e poetas do mundo helenista. Frecuentemente vemos mediando en conflitos a personalidades da Igrexa (non foi unha excepción a mediación para as relacións entre Cuba e Estados Unidos).
Manifesta un claro rexeitamento de todo tipo de fundamentalismo, aínda que sexa baseado no libro revelado. A Biblia hai que interpretala no contexto da tradición da Igrexa, os xéneros literarios, a crítica textual… A fe hai que facela razoable, porque tense a seguridade de que o é; crese como persoas coas propias facultades intelectuais.
Implica así mesmo a afirmación da autonomía das realidades temporais. Por iso, aínda que na Unión Europea hai catro estados confesionais, ningún é católico entre outras razóns porque a Igrexa Católica tampouco o quere.
Expresa tamén unha confianza nas posibilidades da persoa para comprometerse con responsabilidade na procura de alcanzar o ben. Así, mesmo no Catecismo afirmase a primacía da conciencia como norma suprema de moralidade, e mesmo que, quen non obedece á súa conciencia certa, condénase (nº 1790).
É aceptar a autonomía humana e a súa liberdade para protagonizar a propia vida de xeito persoal e asociado. Deus non nos quere escravos senón libres. Como se repite moitas veces no Maxisterio a Fe “proponse, non se impón”.
Categorías OpiniónEtiquetas razónDeixa un comentario
Testemuño dunha participante na Xornada Mundial da Xuventude
25/08/2016 por A Nosa Voz
Facía anos que desexaba ir a unha Xornada Mundial da Mocidade. Ás dúas anteriores non puiden ir, pero ao ver a retransmisión da Xornada de Rio e ao anunciar que a seguinte era en Cracovia, lugar relativamente próximo, propúxenmo. Vivir unha XMX é unha experiencia incrible.
Nela comprobas que mozos de todo o mundo únense co obxectivo de atoparse con Deus así como mozos que queren cerciorarse de que é verdade que algo pasa, que algo hai para que se reúna tanta mocidade, sobre todo ao vivir na sociedade na que vivimos nós, os mozos. Estás a gusto porque comparten os teus ideais e non che atacan por crer en Deus ou outras cousas relacionadas coa Igrexa.
A parte disto, tamén me gustou os momentos de oración que tivemos, tanto o propio da XMX como outros que fixemos, por exemplo en Bochnia. Ser acollidos por familias foi unha experiencia tamén moi bonita porque de primeiras é normal pensar facerse preguntas como: Quen me tocará? ou Saberá inglés? Tamén é moi común dicir que non che gusta ir a casa de descoñecidos. Finalmente todo iso acaba por non importar, pois cóidannos coma se fosemos uns fillos máis. E ante isto, o idioma non é problema, coñecendo as palabras básicas do mesmo, comunicándose con xestos ou nalgunhas familias ata teñen tradutores propios para falar en inglés.
Non esquecerei frases como a que se dixo por primeira vez, creo que en Dresde: “Non é o teu estilo e sábelo”, ou outras como cando o Papa dixo: “O que se vos deu gratis, devolvédeo gratis”.  É  verdade, porque el mesmo dixo que nós non só somos o futuro da Igrexa, senón o presente; e isto, aínda que é difícil na sociedade na que vivimos, ténsenos que notar.
Dou grazas a Deus por deixarme vivir esta XMX e por toda a xente coa que me atopei. Como xa dixen antes, vivir algo así é incrible.
[Texto en castelán e montaxe fotográfica]
Categorías DioceseEtiquetas Xornada mundial da xuventudeDeixa un comentario
Mercado solidario na Parroquia da Milagrosa
24/08/2016 por A Nosa Voz
Baixo o lema: “Compartir fainos medrar” a Parroquia da Milagrosa organiza un mercado benéfico do 26 de agosto ao 5 de setembro, de 11:30 a 13:00 e de 17:30 a 20:30.
Con esta acción a Parroquia da Milagrosa márcase varios obxectivos:
– Recadar fondos. Todo o ano moitas persoas achéganse á comunidade solicitando axuda material. En setembro as solicitudes aumentan pola proximidade e inmediatez do inicio do curso escolar.
– Promover comportamentos solidarios.
– Vencer a indiferenza. A comunidade cristiá non é, nin nunca pode ser indiferente ante Deus nin ante o próximo.
– Concienciar. Resaltar a importancia da colaboración parroquial para afrontar as carencias da nosa contorna.
– Saír do noso individualismo. O mercado, que se realiza na semana da festa, chámanos á solidariedade, non soamente nesta semana, senón a crear -a través das nosas accións- correntes de solidariedade; espontáneas e comprometidas.
Ademais da atención semanal no despacho parroquial, están en marcha programas como os seguintes:
Apadriña unha familia. Persoas da nosa comunidade, mediante distintas formas de colaboración, crean unha rede de apoio a familias en situación de necesidade.
Campaña de apoio a nais solteiras. Co préstamo, por Artigos Relixiosos Martínez, dun lampadario provisto dun dispositivo de imaxe, recádanse fondos destinados á axuda económica a mulleres con cargas familiares de todo tipo.
Grupo de Baile. Coa idea de traballar e abrir a Parroquia á xente máis nova, e ofrecer un lugar de lecer máis aló das rúas do barrio.
[Cadro económico da obra social da Parroquia]
Categorías ParroquiasEtiquetas mercado solidario1 comentario
Semana de Formación Permanente dos Cregos de Galicia
23/08/2016 por A Nosa Voz
Do 12 ao 14 de setembro será a XXIVª  Semana de Formación Permanente dos Cregos de Galicia no mosteiro de Poio.  O lema desta edición fai referencia á chamada do Papa Francisco na Exhortación Evangelii gaudium, pedindo pasar  dunha pastoral de conservación a unha pastoral misioneira. Nesta mesma liña, no Xubileu dos Sacerdotes de Roma, o Papa pediulles aos cregos que fosen “bos samaritanos”, coa “porta aberta”.
Haberá relatorios, diálogos, obradoiros, testemuñas,… que profundizarán no novo estilo ministerial dunha “Igrexa en saída” que quere dar resposta aos retos de hoxe.
Os relatores das xornadas de Poio serán D. Jesús Higueras Esteban, Párroco de Sta. María de Caná (Pozuelo – Madrid), que participou no Sínodo sobre a Nova Evanxelización e que foi nomeado Misionerio da Misericordia; D. Xosé Manuel Domínguez Prieto, profesor de Filosofía e Director do Instituto da Familia de Ourense, e D. Miguel López Varela, membro do Pontificio Consello para a Nova Evanxelización e Director do Secretariado de Catequese da Arquidiocese de Santiago.
Categorías SacerdotesEtiquetas formaciónDeixa un comentario
Nada é para sempre?
22/08/2016 por A Nosa Voz
Recibín a publicidade dun plan de pensións. Malia a multitude de datos que teñen os bancos, esta promoción estaba pensada para os que se xubilen no 2026, así que a min non me afectaría. Aínda que non estaría mal xubilarse aos 52 anos. Recoñezo que o produto non era malo e por iso ofréceno para un prazo tan curto, non vaia a ser que as cousas cambien e teñan que pagar máis. Tamén poderiamos falar das famosas preferentes que foron vendidas como un bo produto (e é verdade que produciron moito) e para sempre (perpetuas), pero un bo día, case como por encantamento, quedaron a cero.
Quero dicir que agora, a diferenza doutras épocas, xa nada é para sempre. Parece que todo trae data de caducidade e, en moitas ocasións, ata sen garantía de esgotar o prazo previsto. Un contrato fixo ou indefinido tampouco é garantía de nada. En calquera momento prodúcese unha crise financeira imprevisible e hai que irse á rúa sen apenas ningunha opción. Incluso un posto de funcionario xa empeza tamén a ter os seus problemas de permanencia. Abonda con lembrar a paga extra non pagada fai uns anos ou a conxelación de salarios.
Todo cambia a unha velocidade vertixinosa e non se poden facer plans a longo prazo. Temos un complexo sistema informático que nos organiza a vida, pero de cando en vez algo ou alguén falla e quedas tirado nun aeroporto, real ou virtual, sen poder facer nada. Agora a norma é a de “usar e tirar” ou “é máis barato un novo que arranxar este”. Os nosos pais e avós son dunha xeración que cando algo se rompía arranxábase, agora tírase.
Quizais nalgún tempo cremos que poderiamos facer cousas por nós mesmos que fosen para sempre. O mesmo paso do tempo demostrounos que estabamos equivocados. Este fallo nas previsións de durabilidade veu pola ausencia dunha peza fundamental, que si ten a esencia da eternidade: Deus. Todo o que non estea ancorado ou fundamentado nel está limitado tanto en cantidade como en calidade.
“Entón Xesús díxolles aos Doce: «Tamén vós queredes marcharvos?». Simón Pedro contestoulle: «Señor, a quen imos acudir? Ti tes palabras de vida eterna? (Xn 6, 68)
A vida eterna non son 1000 anos, nin 5000 millóns de anos. Non é só unha cuestión de días ou anos ou nin sequera da ausencia de tempo. É unha cuestión máis ben de calidade infinita, que non alcanzamos a comprender, precisamente por ser ilimitada, porque a nosa intelixencia non o é.
Sen deixar de recoñecer a autonomía das realidades creadas (GS 36, Concilio Vaticano II) e a primacía do home na Creación non é menos certo o desexo profundo de eternidade e transcendencia que ten o home e que só Deus pode saciar porque é o único eterno. Somos cidadáns da Terra pero en marcha a outra cidade definitiva, a Xerusalén celestial, onde esperamos ser recreados de novo pola participación no misterio pascual de Xesucristo.
Mentres, o que nos queda é intentar facer xa, aquí e agora, as cousas con esa semente de permanencia e eternidade.
Miguel Angel Álvarez Pérez
Párroco de San Froilán
Categorías DioceseDeixa un comentario
1 2 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl en gl gl gl gl it nl gl gl es pt gl en gl gl gl gl gl gl gl gl gl gl gl gl en it nl gl gl gl gl gl gl gl gl es pt es es gl gl it nl gl gl gl gl gl gl en gl gl gl gl es pt es es gl gl gl it nl gl gl gl gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
As oportunidades da visita da reliquia de Don Bosco
Despois de pasar por numerosos países de América, Asia, Oceanía e África, onde traballan os salesianos, a reliquia de San Xoán Bosco chegou a España o 1 de maio de 2012, percorrendo o País Vasco, Navarra, A Rioxa, Cantabria, Asturias e Lugo. Seguirá polo resto do Estado.
A acollida dunha parte das reliquias de Don Bosco facilita achegarse a Cristo como el o fixo. E, en comuñón coa Igrexa, moveranos a avanzar polo camiño da santidade.
A visita da reliquia de Don Bosco é unha boa ocasión para renovar, persoal e comunitariamente, o noso compromiso pola evanxelización, unindo noso camiñar ao camiñar da Igrexa universal.
Tamén dará un novo vigor á vivencia do carisma de Don Bosco e resulta unha oportunidade de acción pastoral, non só para a Familia Salesiana senón tamén para a Igrexa local. Pois o exemplo e a intuición de Don Bosco deben impulsar en cada Diocese a acción pastoral cos mozos. Aos que acudan a recibilo pode suscitarlles unha experiencia de fe. A visita da reliquia de Don Bosco axúdanos a lograr ser testemuños cribles das realidades e os valores católicos.
Ademais é unha oportunidade para obter indulxencia plenaria, coas condicións que establece a Igrexa. O Papa Benedito XVI concedeuna aos fieis que “ante as reliquias do Santo expostas solemnemente, participen devotamente nunha función sacra celebrada na súa honra ou que polo menos se deteñan ante ela durante un tempo conveniente para reflexionar piadosamente, concluíndo coa Oración do Señor, o Símbolo da Fe e a invocación da Virxe e de san Xoán Bosco”.
A súa única riqueza…. Xesús.
O seu tesouro…. os xoves.
A súa herdanza…. unha forma de educar baseada no Evanxeo
O seu futuro… nós mesmos
Chega a Lugo a reliquia de Don Bosco
PROGRAMA DO DÍA 29 DE MAIO
10,30 Recibimento solemne na parroquia da Milagrosa.– Preside o Sr. Bispo.
– Asisten alumnos e profesores de Primaria e 4º ESO.
10,45 Celebración de alumnos de 1º, 2º e 3º de Primaria
11,40 Celebración de alumnos de 4º, 5º e 6º de Primaria.
12,40 Celebración de alumnos da ESO.
15,45 Celebración de alumnos de Infantil.
16,45 a 18,45 Tempo dispoñible para visitas e oración ante as Reliquias.
19,30 Celebración eucarística solemne.– Preside o Sr. Bispo.
– Animación musical a cargo do Orfeón Xoán Montes.
Están convidados todos os cidadáns lucenses a participar, sobre todo ás 10,30 (Acto de recibimento), e ás 19,30 (Celebración da Eucaristía).
Categorías DioceseDeixa un comentario
Día do misioneiro diocesano
25/05/2012 por A Nosa Voz
Celébrase o sábado 26 na Parroquia San Froilán
– Ás 7 da tarde
Mesa redonda cos misioneiros diocesanos que cumpriron as súas vodas de ouro sacerdotais. Son os seguintes:
Antonio Onega Pacín (misioneiro en Costa Rica).
José Tirso Villasante Pereiro (misioneiro en Bolivia, actualmente está na Diocese).
Leopoldo Sanmartín Pazos (misoneiro en Perú, actualmente está na Diocese).
Manuel Bodenlle Yañez (misioneiro en República Dominicana).
– Ás oito e media da tarde
Vixilia de Pentecostés con homenaxe aos misioneiros.
Categorías DioceseDeixa un comentario
Actos en torno ao Día do Apostolado Seglar
25/05/2012 por A Nosa Voz
Con motivo de celebrarse o Día da Acción Católica e do Apostolado Seglar o 27 de maio, a Delegación de Apostolado Seglar organiza os seguintes actos:
Conferencia sobre a familia ás 20h no salón de actos do Seminario Diocesano.
Ás 7 da tarde
Homenaxe aos misioneiros diocesanos que cumpriron as súas vodas de ouro sacerdotais. Son os seguintes:
Antonio Onega Pacín (misioneiro en Costa Rica).
José Tirso Villasante Pereiro (misioneiro en Bolivia, actualmente está na Diocese).
Leopoldo Sanmartín Pazos (misoneiro en Perú, actualmente está na Diocese).
Manuel Bodenlle Yañez (misioneiro en República Dominicana).
E Vixilia de Pentecostés en San Froilán ás 20:30 h.
O domingo 27, Día de Pentecostés
Eucaristía na Catedral presidida polo Bispo ás 13 horas.
Categorías DioceseDeixa un comentario
Entrega de premios do I Concurso literario “Fundación O Noso Lar”
25/05/2012 por A Nosa Voz
O 27 de maio ás 17 h. na sede da Fundación O Noso Lar en San Román de Lousada haberá un acto especial, coa lectura dos traballos galardoados cos primeiros premios, e un pequeno festexo, coa intervención de Mini e Mero.
A “Fundación O Noso Lar” pretende fomentar e promocionar a creatividade literaria dos nenos, rapaces e mozos da provincia de Lugo. Presentáronse bastantes traba- llos, co tema do medio rural, e os premiados serán publicados na revista O Noso Lar.
O primeiro premio está dotado con 200 € e segundo premio con 100 €. Námbolos dous casos haberá unha placa conmemorativa. Para a modalidade infantil o xurado tamén concedeu un premio accésit.
Categorías DioceseDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl it gl gl gl gl gl gl gl it nl gl gl es gl gl gl gl it nl gl gl gl gl gl gl gl gl gl gl gl gl gl gl gl gl gl it nl gl gl es gl gl it nl gl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Outubro 2014 – A Nosa Voz
Vida e actualidade da Diocese de Lugo
Día e hora: día 31 ás 20:30h
Lugar: Catedral Haberá unha montaxe audiovisual sobre o homenaxeado.
Día e hora: día 8 de novembro ás 13 h
Presidirá D. Alfonso Carrasco Rouco
Categorías DioceseEtiquetas José CastiñeiraDeixa un comentario
Mans Unidas Lugo coa acción “Acende unha chama”
Un nutrido grupo de cidadáns lucenses participaron na Concentración Solidaria, que o xoves 30 de outubro, ás sete da tarde, tivo lugar diante do Concello de Lugo. Acendéronse velas, previamente entregadas aos presentes, para identificar a luz como un impulso para o compromiso solidario polo desenvolvemento, a xustiza e a igualdade.
A presidenta – delegada de Mans Unidas Lugo, Amalia Hermida, en presenza dos cidadáns e do alcalde de Lugo, lembrou os programas que a organización humanitaria leva adiante en todo o mundo.
Categorías IgrexaEtiquetas Mans UnidasDeixa un comentario
Elexía en prosa a D. José Castiñeira
30/10/2014 por A Nosa Voz
A obra xigantesca de José Castiñeira está aí. E testemuñas ten dela por España enteira. Encher o seu baleiro sen dúbida será cousa de anos…
Tanto “saber facer ben” e tanta “dedicación chea de amor desinteresado”, completaron un molde único que Deus nos regalou.
Pero Don José Castiñeira non é só “o Músico”. Querer concentralo só nesa faceta é mutilalo aleivosamente.
Tan afinadas como as harmoniosas cordas da súa alma musical estaban as fibras máis íntimas do seu ser de home. O seu corazón era grande como o Océano Pacífico…!
Por iso en cantos atopáronse con el, cóengo, rector, profesor, músico, amigo…, o seu gran afecto floreceu en todos eles.
E como o manifestaban, ao pasar por Lugo, cantos de aquí non eran! Preguntar por el e localizalo, para, agradecidos, saudalo, era unha obsesión prioritaria. Outros nomes…, ou xa os esqueceran, ou lles interesaban menos. E agora que xa morreu, por calquera recuncho que un vaia, váiselle atopando no corazón de todos eles…
O noso Castiñeira nunca soubo comprender as “aínda xustas rixideces…”, pero tan similares a púas montaraces…
Se pecou, pecou por excesos do seu corazón bondadoso! Que tenro pecado…!
Pero estes homes grandes e dunha dedicación tan intensa e ilusionada, non en todos suscitan sempre o afecto e o entusiasmo. Que pena…! Non adoitan atopar neles un grato modelo quen pecan de certa mesquindade, ou dun hedonismo egoísta. Co seu gran espírito de servizo desinteresado puideron chocar, talvez, outros espíritos máis rañas na entrega, ou quizais de escondidas envexas. Por iso Don José sufriu tamén, no seu delicado e fino espírito, incomprensións e maliciosas detraccións.
Quizais tamén nalgúns momentos o seu enorme e decidido celo polas súas necesidades musicais, non lle deixaron xustiprezar, con desinteresado rigor, outras facetas culturais igualmente importantes. E iso puido producir outros máis xustificados malestares. Pero isto é sempre un risco inherente aos homes grandes, que tamén son humanos…
E por iso, por ser tan humano, foi tan entrañablemente querido. E por iso agora a súa ausencia é tan dolorosamente chorada e o seu recordo tan gozosamente evocado.
Jaime Delgado, do seu libro Poemas y narraciones cortas
Categorías OpiniónEtiquetas José CastiñeiraDeixa un comentario
Inauguración oficial do local da Delegación de Mocidade
30/10/2014 por A Nosa Voz
Categorías DioceseEtiquetas xuventudeDeixa un comentario
Convivencia da Hospitalidade de Lourdes
30/10/2014 por A Nosa Voz
A Hospitalidad diocesana de Nosa Señora de Lourdes de Lugo realizou, durante todo o día 21 de outubro, unha convivencia-reunión de programación para o próximo ano 2015. Nela participaron a práctica totalidade dos membros da Xunta Directiva e dos responsables e corresponsables de todas as zonas da Diocese lucense, presididos polo Bispo de Lugo, D. Alfonso Carrasco Rouco e o Vicario Xeral, D. Mario Vázquez Carballo.
A xornada iniciouse visitando o Mosteiro de Samos, con percorrido guiado a cargo do Pai Prior D. Luis Vélez, e o Santuario de San Eufrasio no Val do Mao (O Incio), onde se celebrou a Santa Misa.
Os participantes foron recibidos no Concello do Incio pola Alcaldesa da vila, que lles dirixiu unhas atentas palabras de benvida no Salón de Plenos (foto superior). Terminado o acto, visitouse o conxunto histórico e a igrexa de Hospital, xantouse en Vilaboa (Bóveda), onde máis tarde celebráronse as reunións. Xa pola tarde, visitouse o Ecce Homo da Capela de Rubián e a antiga ferrería de Penacoba en Teilán; finalizando cunha emotiva celebración mariana no Santuario dos Remedios de Cesar (Sarria).
Categorías DioceseEtiquetas Hospitalidade de LourdesDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl hbs_lat it nl gl gl gl gl gl gl gl gl gl gl it nl gl gl es gl gl gl gl gl gl gl en es gl it nl gl gl es pt gl gl es de es en es es en es fr ca it eu eu gl it nl gl gl es gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Decembro 2016 – A Nosa Voz
Vida e actualidade da Diocese de Lugo
Os bispos da Subcomisión episcopal da Familia e a Defensa da Vida falan da necesidade dun verdadeiro ambiente familiar e de xerar unha cultura da familia: “O camiño da familia necesita unha morada, un ambiente axeitado, un tecido de relacións onde poida crecer e xerminar o desexo humano. Non hai persoa sen persoas, matrimonio sen matrimonios, familia sen familias; por iso é urxente xerar unha cultura verdadeiramente familiar”.
A Igrexa debe “xerar espazos e tempos novos, un ambiente e unha cultura favora-bles nos que a familia poida crecer e vivir en plenitude a súa vocación ao amor”.
Finalmente, encoméndase á Virxe María, a protección de todas as familias, de modo particular ás que pasan maiores dificultades.
Categorías IgrexaEtiquetas familiaDeixa un comentario
“Mañás de Nadal” da Asociación Xuvenil Ateibo
Dende o 22 de decembro ata o 5 de xaneiro do 2017, a Asociación Xuvenil Ateibo está levando a cabo a actividade denominada ”Mañás de Nadal”, que ten como destinatarios nenos de 3 a 12 anos (cursen estudos ou non no colexio Salesianos – Divina Pastora de Lugo).
Este proxecto responde á necesidade vista dende o propio centro xuvenil de que os nenos ocupen o seu tempo libre, dunha maneira lúdica e educativa, neste tempo de vacacións; e de que os pais concilien a súa vida laboral coa familiar.
O proxecto desenvólvese de luns a venres, de 10:00 a 13:30 horas, e hai servizo de gardería de 9:00 a 10:00 horas e de 13:30 a 14:00 horas para aquelas familias que necesiten un horario máis amplo.
Os obxectivos son educar en valores a través do xogo, favorecer a creatividade dos participantes, propiciar o traballo en equipo, e axudar aos pais que traballan nestas datas a conciliar familia e traballo. Durante estes días organízanse obradoiros, excursións, actividades de animación á lectura, disfraces, xincanas, deportes, teatro, xogos musicais, cociña creativa… E faise cun equipo de animadores cualificados, voluntarios de Ateibo.
O prazo de inscrición permanece aberto. Para consultar máis información ou solicitar a ficha de inscrición, dirixirse aos locais da asociación: Praza da Milagrosa, 10 (teléf. 633 674 528).
Categorías LugoEtiquetas infanciaDeixa un comentario
Deus vén sempre: é Nadal
27/12/2016 por A Nosa Voz
A celebración cristiá do Nadal é e foi unha Boa Nova para a humanidade. As relixións xudeo-cristiás, aínda que algúns aínda non queren entendelo, estiveron e están na orixe da civilización do amor, das democracias actuais e do progreso dos pobos. E iso, ten o seu fundamento no gran acontecemento de Nadal, que é pois, para nós hoxe, unha admirable noticia que non pode deixarnos indiferentes.
Descríbeo fermosamente un dos teólogos máis importantes do século XX, o xesuita alemán Karl Rahner, que escribe o seguinte: “Cando dicimos: “É Nadal”, isto é o que dicimos: “Deus pronunciou a súa última, a súa máis profunda, a súa máis bela palabra ao mundo na Palabra feita carne; (…) E esta Palabra quere dicir: “Eu ámote a ti, a ti mundo e a ti home”. Que ben reflicte, o teólogo, o fondo significado do Nadal para os cristiáns!
Lembro unha homilía do Papa emérito Benedicto XVI, con motivo do Nadal (pronunciada o 24 de decembro de 2009), na que recordaba que esta boa nova, por ser boa é tamén verdade e, xa que logo, tamén me debe de afectar a min. Sentirse tocados por algo tan significativo supón, de entrada, espertar a nosa sensibilidade para con Deus. Hai quen afirma “que non ten oído para a música”; pode ser certo que o noso xeito de pensar e actuar, no mundo actual, reduce e limita a capacidade para captar as cousas de Deus, para entender a súa linguaxe e a súa proximidade (Enmanuel: Deus connosco) ata tal punto que nos deixen “sen oído musical para el”. Con todo, os estudosos do fenómeno relixioso, recoñecen que en cada ser humano hai un desexo de Deus, un anhelo da divindade, unha capacidade innata para saír ao seu encontro e acollelo. Por iso, o Nadal, celebrar que Deus vén, que sae ao noso encontro, interpélanos a estar vixiantes, axúdanos a espertar ao esencial e a recuperar a relación dun Deus que parecía que estaba oculto, afastado e escondido e que se manifesta na proximidade de Belén.
É verdade que moitos de nós estamos moi ocupados en razoamentos complexos, filosofías esotéricas, ou negocios, mercados e consumismo. Desde estes xeitos de ser e estar no mundo, faise difícil chegar ata o presebe, xunto á Sagrada Familia de Nazaret. Con todo, sempre é posible saír do enredo das nosas encrucilladas pagás para atopar o camiño cara a El.
Nadal significa que hai sendeiros para todos. Que sempre é posible poñerse en camiño cara a Belén, cara ao santo, na procura deste Deus que quixo “abaixarse” tanto de modo que podamos contemplalo, pequeno e cheo de frío, nun miserable cortello. O percorrido máis longo xa o fixo El. Agora, en Nadal, lémbrasenos que hai que facer memoria diso, que non convén esquece o esencial: “Eu ámote a ti, achégate a ver canto e de que xeito che podo amar”. “Gloria a Deus no ceo e na terra paz aos homes de boa vontade”.
José Mario Vázquez Carballo
Vicario Xeral da Diocese de Lugo
Categorías OpiniónEtiquetas NadalDeixa un comentario
Concerto de Noemi Mazoy na Catedral
23/12/201623/12/2016 por A Nosa Voz
Baixo o título “Misericordia e tenrura“ a soprano Noemi Mazoy dá un Concerto de Nadal o día 23 de decembro ás 20:30h na Catedral. Estará acompañada de Valery Zviarzhevich (acordeón) e Cristina Nogueira Pérez (violoncello). Interpretarán as seguintes pezas:
Panis angélicus (César Franck)
Oh luz de Dios (canción alemana de Nadal)
How beautiful are the feet (Händel)
El tamborilero (canción popular épica. Letrista:
Noche de paz (Franz Gruber)
Cantique de Noël (Adolphe Adam)
Canto de berce (R. Groba)
Adeste fideles (J. Reading)
Únese así ás celebracións con motivo de que a Santa Sé concedese á Catedral a renovación do privilexio da indulxencia plenaria cotiá e perpetua.
Categorías CatedralEtiquetas concertoDeixa un comentario
Formación permanente para sacerdotes, relixiosos e laicos sobre as nulidades matrimoniais
23/12/2016 por A Nosa Voz
O día 28 de decembro entre 10:30h e 14h o Seminario Diocesano acolle unha xornada de formación permanente para sacerdotes, relixiosos e laicos.
O tema é o proceso canónico para as causas de nulidade matrimonial a un ano da entrada en vigor da carta apostólica do Papa Francisco Mitis Iudex Dominus Iesus. O encargado de impartir a formación é Alberto Riádigos, xuíz do Tribunal Eclesiástico.
Categorías DioceseEtiquetas nulidade matrimonialDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: it gl gl gl ca gl en gl pt gl gl it gl gl ca gl gl gl gl es gl es gl gl es gl gl en en gl gl gl gl gl gl it gl pt gl gl gl gl gl gl gl gl gl gl gl gl gl pt gl gl gl gl gl gl gl gl gl gl gl gl gl gl gl it gl gl gl gl gl pt gl gl gl gl gl eu gl gl gl gl gl en gl gl gl it nl gl gl es gl gl gl gl en gl gl gl gl gl gl it nl gl gl es gl gl gl gl gl gl gl gl it nl gl gl es en gl gl gl it nl gl gl es gl gl gl gl gl gl gl gl es gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Semana Santa en distintos puntos da Diocese
Día 30 ás 20h na Praza Nova: representación da Paixón segundo San Lucas de Areas, a cargo do grupo de teatro da Biblioteca de Antas e da catequese das parroquias. O guión e a dirección son de Vanesa Ferreiro e Javier Diéguez.
Día 28 ás 20h: Celebración comunitaria da penitencia
Xoves Santo 18h Misa na Cea do Señor. Traslado do Santísimo ao Monumento
Venres Santo 12 h Vía Crucis
Sábado Santo 12 h Rosario meditado
Domingo de Pascua 12:30h Misa Solemne e procesión co Santísimo
Lalín (Igrexa Santa María das Dores)
Xoves Santo 19.30 – Santa Misa
Venres Santo: 11:30h Exercicio do Santo Vía Crucis
17:30h Celebración da Paixón de Cristo e procesión coas imaxes
de Santa María das Dores e de Xesucristo crucificado
Sábado Santo ás 12:30h (por confirmar): Procesión coas imaxes de Santa María
das Dores e do Santo Sepulcro
Domingo de Pascua: 12.30 – STA. MISA “PRO POPULO” coa bendición do pan e a celebración de varios bautismos.
XOVES SANTO, 29 de marzo ao remate da Misa da Cea do Señor, (aprox. 19:30 h.): Procesión Eucarística da Santa Cea organizada pola Confraría Sacramental da Santa Cea
Itinerario: Catedral, (con un só paso: a belísima carroza da Santa Cea do Señor), Bo Xesús, Praza de Sta. María, Praza Maior. (Retorno): Praza Maior, Bo Xesús ata a Catedral, onde queda depositado o Santísimo no “Sagrario da Reserva”. (Monumento).
VENRES SANTO ás 20,00 h. PROCESIÓN DO SANTO ENTERRO
Organiza: A Orden Franciscana Segrar, e a Confraría do Desencravo do Señor e das Maiores Dores de María Santísima.
Itinerario: Praza da Soidade, L. Peña Novo, Armanyá, Conde Pallares, Praza de Santa María. No fondo da Praza Maior incorpóranse tódalas confrarías.
Tamén o Venres Santo ás 23:00 h. PROCESIÓN DA VIRXE DA SOIDADE (“AS CALADIÑAS”) organizada pola Orde Franciscana Segrar.
SÁBADO SANTO, 31 de marzo ás 8,30 h.
PROCESIÓN PENITENCIAL DA VIRXE DA PIEDADE, ROSARIO E VIACRUCIS
ORGANIZA: A Confraría do Santo Cristo do Perdón e da Virxe da Piedade.
ITINERARIO: Catedral, Bo Xesús, Praza Sta. María, Praza Maior e viceversa.
DOMINGO DE RESURRECCIÓN, 1 de abril. Ao remate da Misa de Resurrección, ás 13,30 h PROCESIÓN DE CRISTO RESUCITADO
ORGANIZA: A Confraría da Entrada de Xesús en Xerusalén.
ITINERARIO: Praza de Santa María, Praza Maior, Rúa da Raíña, Sto. Domingo, S. Marcos, rematando na Parroquia de S. Froilán.
Día 28: Tamborrada, ás 22h desde a igrexa parroquial. Participan 50 nenos
Xoves Santo ás 18h Celebración da Última Cea
ás 21 h Hora Santa
Venres Santo ás 21h Procesión do Santo Encontro. Amador Bañobre interpreta unha saeta, Marta Pacín a Salve e gaiteiros de Meira tocan na ofrenda floral.
Sábado 31 ás 11h Rosario meditado
ás 21:30 Vixilia Pascual
Ata o 8 de abril, exposición de fotos na igrexa
29 Xoves Santo na Cea do Señor. Hora Santa ás 20h. Adoración Nocturna ás 21h
30 Venres Santo. Representación do Vía Crucis desde O Corpiño á Capela de Montouto. Crucifixión. Acto de Desencravo e Procesión do Santo Enterro (con candeas) na Capela de Montouto.
31 Sábado Santo na Sepultura do Señor. Santo Rosario ás 12:00 horas. Santa Vixilia Pascual á noitiña.
Domingo de Pascua: Bendición do pan nas tres eucaristías (10, 12 e 18h)
Días 29 e 30: Eucaristía en San Xoán, San Mamede, Teivilide e Val do Mao
Día 31: Vixilia Pascual no Val do Mao ás 20h e no Mosteiro de Samos ás 22h
San Clodio – Quiroga
Día 29: Misa da Cea do Señor ás 18h (San Clodio) e ás 20h (Quiroga)
Día 30: San Clodio ás 17:30h oficios de Venres Santo e ás 22 h procesión
Quiroga: ás 19h oficios de Venres Santo e ás 22 procesión
Día 31 ás 20h Vixilia Pascual (San Clodio)
Día 1 de abril. Eucaristía ás 11 (Quiroga) e ás 12 (San Clodio)
Santa María da Fonsagrada
Xoves Santo Misa da Cea do Señor, ás 19h e Hora Santa, ás 21h
Venres Santo Celebración da Paixón do Señor, ás 19h Viacrucis, ás 20:30
Procesión da Dolorosa, ás 9 da noite
Sábado Santo Santo Rosario, ás 11 da mañá e Vixilia Pascual ás 8 da tarde
Domingo de Pascua Misa, ás 12 do mediodía
Día 28 ás 19.30 h Misa en Santa Mariña, trala que será o via crucis ata o convento coas imaxes de Cristo Crucifidado e Nosa Señora das Dores
Día 29 ás 22.30 h: procesión do Silencio coa imaxe de Xesús Cativo desde o convento ata a igrexa de Santa Mariña.
Día 30 ás 20 h procesión do Santo Enterro. (Suspendida)
Día 31 ás 23.00 h Vixilia pascual
Día 3 de abril ás 20.00 na igrexa do convento os alumnos do colexio da Mercé representarán a Paixón de Cristo.
Día 29 ás 22h Hora Santa. Nas horas previas, celebración da Última Cea do Señor en Abades, Lamela, Bandeira e Silleda
Día 30 ás 20h: procesión de Dores e Vía Crucis. Nas horas previas, Paixón do Señor en Abades, Lamela, Bandeira e Silleda
Día 31 ás 20:30h Vixilia Pascual en Manduas e ás 22:30h en Silleda
Categorías DioceseEtiquetas Semana SantaDeixa un comentario
Actos de Semana Santa na Catedral
28/03/2018 por A Nosa Voz
Xoves Santo; ás 18 h
Presidida polo Bispo da Diocese, Eucaristía onde se fai memoria da Santa Cea coa institución da Eucaristía e do sacerdocio. O lavatorio dos pés recorda que El anticipou o sacrificio supremo do Calvario, e deixounos como nova lei o seu amor.
Mañá, 12 h.: SERMÓN DAS SETE PALABRAS. Acto de piedade que comenta as palabras de Cristo na Cruz. Predica: o reitor do Seminario de Lugo, David Varela.
Tarde, 18 h.: CELEBRACIÓN DA PAIXÓN DO SEÑOR presidida polo Bispo da Diocese, Mons. Alfonso Carrasco
Sábado Santo, ás 23 h
SOLEMNE VIXILIA PASCUAL que preside o Sr. Bispo. Logo de bendicir o Lume Novo, acéndese o Cirio Pascual, símbolo de Cristo que ilumina a todo home, e resoa xubiloso o gran anuncio da Resurrección
Domingo de Resurrección, a partir das 11.40 h
Trala chegada da imaxe da Virxe do Rosario á Catedral, onde ten lugar o Encontro de María e o seu Fillo, SOLEMNE MISA PONTIFICAL DE RESURRECCIÓN. Mons. Carrasco Rouco preside esta Eucaristía á que asisten autoridades civís, eclesiais e unha representación das confrarías. Ao finalizar impartiráse a Bendición Papal e comeza a Procesión do Cristo Resucitado.
Categorías CatedralEtiquetas Semana SantaDeixa un comentario
Tres notas do traballo dunha Delegación de Misións: apertura, respecto e compromiso
27/03/2018 por A Nosa Voz
Hoxe atopámonos ante unha nova etapa misioneira que pide unha nova conciencia e comprensión dos aspectos teolóxicos e pastorais da misión. A Igrexa enfróntase a novos interrogantes: que significa evanxelizar nun mundo traspasado pola inxustiza e a desigualdade cada vez máis grande entre ricos e pobres; como evanxelizar a nova cultura que está nacendo; como afrontar o diálogo interrelixioso, sobre todo cando crece a persecución contra os cristiáns por parte de certos grupos fundamentalistas; que significa “saír ás periferias“ para unha Igrexa envellecida e con pouca vida como é a europea; como facer crible unha mensaxe de amor e misericordia cando moitos dos seus membros principais aínda hoxe continúan vivindo como auténticos príncipes…
Todos estes interrogantes hai que respondelos a partir dunha serie de constantes que deben estar presentes en todo momento:
A primeira constante é o que da misión. En primeiro lugar, temos de aclarar o concepto “territorio de misión“. Hoxe utilízase este concepto para designar a aquelas circunscripcións eclesiásticas que están baixo o amparo da Congregación para a Evanxelización dos Pobos, ao ser comunidades eclesiais que non poden subsistir por si mesmas, debido á falta de recursos humanos e económicos. Actualmente están catalogados 1.113 territorios de misión por África e Asia, as illas de Oceanía e América. A misión sempre é ad gentes. Xa que logo, unha Igrexa misioneira é aquela que entra en contacto cos chamados territorios de misión, para anunciar o Evanxeo a quen aínda non oíu falar del, non unha Igrexa que, por comodidade ou medo, queda no seu propio territorio e só pensa nos seus problemas.
A segunda constante é o como da misión. En 1622, o Papa Gregorio XV funda a Congregación Propaganda Fide coa intención de poñer toda a actividade misioneira baixo o seu control e desligala da actividade colonial. E no ano 1659, a Congregación dirixe unha Instrución que se converteu nunha especie de Carta Magna das misións, posto que mostra como ha de levase a cabo e que calidades han de adornar ao mensaxeiro. A grandes liñas, a Instrución recolle o antigo concepto das “sementes do Verbo presentes en todo home“ para mostrar que a misión non se pode realizar dun xeito colonialista, impoñendo os criterios e modos de pensar e de actuar, senón respectando, acollendo e valorando positivamente o bo que hai noutras culturas e relixións, posto que nelas atopamos o abono axeitado para a semente do Evanxeo.
A terceira constante é o quen da misión. O Vaticano II considera a misión como algo propio de todo o Pobo de Deus, posto que forma parte da natureza da Igrexa e ten a súa orixe na Trinidade: na misión do Fillo e do Espírito Santo, segundo o propósito do Pai (cf. Ad Gentes 2). Por iso, Evangelii Gaudium 119-121 fala da Igrexa como un pobo de discípulos misioneiros.
Categorías OpiniónEtiquetas misión en LugoDeixa un comentario
27/03/2018 por A Nosa Voz
O mércores 28 de marzo, ás 11 h na Catedral de Lugo, o Bispo Mons. Alfonso Carrasco Rouco, presidirá a Misa Crismal na que concelebran os sacerdotes da Diocese.
Nesta celebración, que manifesta a comuñón do Bispo cos seus presbíteros, bendinse os óleos que despois se reparten ás parroquias da Diocese para a administración dos sacramentos ao longo do ano: Bautismo, Confirmación, Orde Sacerdotal,  Unción de Enfermos.
Categorías CatedralEtiquetas Misa CrismalDeixa un comentario
Domingo de Ramos: unha revolta política?
26/03/2018 por A Nosa Voz
A festa do Domingo de Ramos é unha das celebracións e manifestacións populares católicas máis concorridas e multitudinarias da Semana Santa. Por algo é o pórtico da Semana Grande da cristiandade que comeza cun ton festivo no que se reproduce, con gran participación de todas as xeracións, especialmente dos nenos e novos, aquela alegre entrada triunfal de Xesús en Xerusalén. De feito, na nosa cidade de Lugo e en moitas vilas da nosa Diocese, as procesións do Domingo de Ramos teñen un gran arraigo. En contra do que algúns pensadores e teólogos cristiáns pensaron (Reimarus, Brandon…), o acontecemento da entrada triunfal de Xesús en Xerusalén non foi por causa dun movemento político contra o poder establecido, semellante ao movemento dos zelotas. No ambiente tenso que se vivía entón en Palestina, especialmente polas concentracións masivas durante a Pascua en Xerusalén, coa vixilancia dos militares romanos desde a Torre Antonia, estes movementos reprimíronse fácilmente.
Por iso, desde as fontes cristiás de que dispoñemos, podemos afirmar que foi un acontecemento sinxelo de aclamación popular, no que algúns habitantes de Xerusalén acolleron con sinxeleza e expresión de gran afecto, con ramos de oliveiras e palmas, ao Mestre de Nazaret. A verdade é que o Mestre humilde que alborotara ás masas, montado nunha borriquiña, era unha figura política de pouca transcendencia, comparada cos grandes fastos dos triunfadores imperiais nas campañas bélicas que se celebraban en Roma.
A nosa antiga tradición popular de Ramos selou a miña infancia. Lémbroa con gran ilusión en compañía da miña nai e familiares. Preparabámola con tempo. Adornabamos os ramos con laranxas e lambetadas. E cantabamos nas procesións ao redor das igrexas e ermidas dos nosos pobos. Unha tradición que en Lugo cidade, non soamente non se perdeu, senón que está florecendo. A procesión coñecida popularmente como da Borriquiña, fundada en 1943 co esforzo e o tesón da gran entusiasta Rosita (q.e.p.d.) e cos nenos da catequese da Parroquia de San Froilán de Lugo, manteñen hoxe o mesmo carácter de espontaneidade e sinxeleza.
Segundo datos moi recentes, o boom da piedade popular engancha a maiores e mozos no medio do deserto da incredulidade e da secularización. Nos últimos vinte anos, os confrades en España (en Lugo creceron tamén) pasaron dun millón a tres millóns de membros. É o movemento asociativo máis significativo e importante de España.
Acabada a procesión de Ramos, a liturxia adquire un ton máis meditativo. En Lugo, entramos na Catedral. Comeza a Eucaristía. Escoitamos e meditamos a Paixón. E mergullámonos xa no clima que debe recordar esta semana, á que a tradición da Igrexa cualificou como “santa“. Cristo ensínanos a entender a realidade do sufrimento. Como dixo Bonhöeffer, “só un Deus que sofre -no silencio- pode salvarnos“.
Oxalá tamén nós, iluminados pola luz radiante da fe, afirmemos co Cristo do domingo de Ramos, en silencio ou con aclamacións, que: “Realmente este home era (e é) o Fillo de Deus“.
J. Mario Vázquez Carballo
Categorías OpiniónEtiquetas Domingo de RamosDeixa un comentario
1 2 … 7 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl es es gl it nl gl gl es gl gl gl gl it nl gl gl es gl es es gl it nl gl gl gl pt es pt en gl it nl gl gl gl es es en gl en gl gl gl gl gl gl gl gl gl pt it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Febreiro 2011 – A Nosa Voz
Vida e actualidade da Diocese de Lugo
En este 2011 se cumplen 49 años desde que el párroco de S. Francisco Javier de Lugo, D. José Sampayo tuvo la iniciativa de organizar esta novena. Desde entonces se celebró ininterrumpidamente, siempre entre los días 4 y 12 de marzo.
Neste 2011 cúmprense 49 anos desde que o párroco de S. Francisco Xavier de Lugo, D. José Sampayo tivo a iniciativa de organizar esta novena. Desde entón celebrouse ininterrompidamente, sempre entre os días 4 e 12 de marzo.
40 Días por la Vida
40 Días de Oración por la Vida es una campaña que se inicia este año a partir de la Cuaresma, desde el 9 de marzo al 17 de abril, y que se desarrollará anualmente en toda España.
Categorías DioceseDeixa un comentario
Conferencia de Aquilino Polaino
18/02/2011 por José Manuel
Conferencia de Aquilino Polaino. A la izquierda, el Obispo de Lugo, Mons. Alfonso Carrasco
[DESCARGAR CONFERENCIA MP3 – 8 Mb]
Categorías DioceseDeixa un comentario
Conferencia de Miguel Sebastián
16/02/2011 por José Manuel
Conferencia de Miguel Sebastián nas Xornadas Abertas de Teoloxía de Lugo
Se quen pide a eutanasia deixa de sufrir, xa non a pediría. Algo que si está pedindo é solidariedade, cercanía. Polo tanto, o ideal é que vexa que o mal da enfermidade encerra un ben máis grande: pódese vivir esa mala situación en comuñón con Cristo, é unha ocasión para que creza o amor dos que rodean ao enfermo.
A malicia moral da eutanasia está en que se rexeita o amor a si mesmo e vaise contra a xustiza e a caridade cos demais (quito de enmedio os dons que a través de Deus dá a outros a través da miña persoa).
Un non pode darse a vida a si mesmo, non podemos poñernos no lugar de Deus. Se algún científico quixese ter poder de dar vida, tamén tería que cargar cunha gran responsabilidade, a que si asume Deus.
De ver a vida como algo sagrado pasouse a vela como algo con maior ou menor calidade. Esta aplícase ás cousas e aos procedementos, non as persoas. Si podemos falar de condicións de vida e son boas cando unha persoa é alguén para alguén.
Canto vale unha persoa? O que a súa presenza provoca en Xesucristo, no seu amor pola humanidade.
Que é a saúde?: un estado no que a persoa ten o mellor nivel posible para desenvolver o seu proxecto vital.
Dor: axuda da natureza para avisar que algo non funciona.
Función da Medicina: prestar axuda, non só polos coñecementos médicos do experto, senón dando unha resposta humana.
Información ao paciente: Como o paciente é quen debe ter a derradeira decisión, ao ser el o dono da súa enfermidade. E a decisión tomarase tras ser debidamente informado, nun clima humano.
[Bajar la Conferencia de Miguel Sebastián]
Categorías DioceseDeixa un comentario
1 2 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es gl gl gl es gl it nl gl gl es gl gl gl gl gl gl gl gl gl gl es it nl gl gl es es gl gl gl it nl gl gl es gl gl gl gl gl gl gl gl gl gl gl gl gl es es pt es it nl gl gl gl gl gl gl gl gl gl gl gl en it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Febreiro 2016 – A Nosa Voz
Vida e actualidade da Diocese de Lugo
Xornada de autoemprego organizada por Cáritas
O próximo día 2 de marzo, Cáritas Diocesana de Lugo organiza unhas novas xornadas denominadas Por que non?. Están orientadas a motivar e incentivar o espírito emprendedor entre as persoas desempregadas que poidan ser obxecto da intervención (desempregados con dificultades de incorporación ao mercado laboral como asalariados: mulleres, inmigrantes, desempregados de longa duración…).
Cóntase coa participación de Ugacota (Unión galega de cooperativas de traballo asociativo, Fundación Confederación de Empresarios de Lugo, Centro de empresas e innovación Nodus).
Colaboran no panel de experiencias: Bico de grao, Vinissi, Kekotucos, Centro de día Esmorga, Nudos e Miramar Cruises)
Realízase esta xornada no marco do proxecto “Emprégate II” que é unha acción posta en marcha no ano 2013 por Cáritas Diocesana de Lugo
Categorías CáritasEtiquetas autoempregoDeixa un comentario
A principios do ano 2007 unha señora sufriu un grave atropelo. Tivérona que levar a Lugo, onde lle dixeron á familia que non había nada que facer pois xa estaba clinicamente morta… pero a señora curou e volve participar activamente na liturxia dominical e na súa casa segue sendo unha moi boa anfitrioa para os que a visitan.
Cando en febreiro de 1985 se operou meu pai, xunto con el operouse unha persoa á que lle deron como máximo 6 meses de vida debido a un cancro intestinal que padecía. O prognóstico non se cumpriu e o señor xa leva máis de 30 anos rodando por aí e agora como xubilado xubiloso. Non son os únicos casos que coñezo persoalmente.
Tamén é moi significativo o que lle pasou a Stephen Hawking no verán de 1985, cando unha virulenta pneumonía o deixou en coma mentres participaba na escola de verán do CERN en Xenebra. Os médicos suízos déronlle a entender á súa esposa que non había nada que facer e que, se ela lles daba a súa autorización, desconectarían o respirador, que o mantiña vivo, para deixalo morrer coa mínima dor posible. Jane, non obstante, negouse en redondo dicindo: “Desconectar o respirador era impensable. Que final máis ignominioso para unha loita tan heroica pola vida! Que negación de todo polo que tamén loitara! A miña resposta foi rápida: Stephen debe vivir” (Jane Hawking, Hacia el infinito, ed. Lumen).
Se Jane Hawking lle fixera caso ó ditame daqueles médicos, quedaría coma unha persoa que lle procurou unha morte digna a S. Hawking e case todos contentos loando a súa decisión humanitaria (?). Pero porque non se moveu nese esquema, hoxe sabemos certamente que lle tería privado de máis de 30 anos de vida e, tamén, da súa continua contribución á ciencia en favor da humanidade, xunto con outros valores humanos que nos aporta.
Volvendo á pregunta do título o concepto de “enfermidade irreversible”, levado ó extremo fainos concluír que NACER É UNHA ENFERMIDADE IRREVERSIBLE QUE TERMINA COA MORTE, NA NADA. Pero, se cambiamos a perspectiva, podemos afirmar que NACER É UNHA AVENTURA ENTUSIASMANTE QUE CULMINA NA CASA DE DEUS PAI. Entendemos “entusiasmo” no seu sentido etimolóxico de “vivir en Deus”, posuído por Deus.
Entre estas dúas actitudes que se acaban de sinalar, con tódolos matices intermedios que hai ou se poidan elaborar, todos temos inevitablemente que elixir. A elección pode ser consciente, inconsciente, mediocre… loxicamente mellor é que sexa reflexionada, consciente e liberadora. A responsabilidade desta elección é persoal, aínda que vén moi ben a colaboración dos amigos.
Aceptar a vida coma un regalo, camiñar sandados por Xesucristo e sostidos polo Espírito Santo, para logo entrar na vida futura na presenza da Trinidade (Deus Solidariedade) é unha ledicia que para todos quero.
Por outra parte estase a falar moito de MORTE DIGNA, pero a morte non é digna nin indigna, senón que é unha realidade inexorable que a toda persoa lle vai afectar. A dignidade ou indignidade cos matices necesarios está na actitude con que un enfronte a morte, e igualmente na actitude dos que acompañen ou acompañemos ós que teñen e temos que afrontar ese momento.
Categorías OpiniónEtiquetas morteDeixa un comentario
Día de Hispanoamérica na parroquia lucense de San Francisco Xavier
26/02/201629/02/2016 por A Nosa Voz
Aínda que o propio día da celebración é o 6 de marzo, na nosa Diocese, celebrouse o día de Hispanoamérica odomingo día 28 de febreiro, na parroquia San Francisco Xavier. Houbo unha Eucaristía á que estiveron invitadas todas as persoas e asociacións hispanoamericanas que están asentadas en Lugo. A continuación no salón parroquial houbo exposición de produtos artesanais e gastronómicos.
A Eucaristía estivo presidida polo P. Eduardo Batubenga, sacerdote da República do Congo, que falou de San Francisco Xavier e animou a seguir colaborando coa obra misioneira, pois el é “un produto de obra misioneira”. Sen a colaboración económica desta obra el non podería ser sacerdote.
Categorías Diocese, ParroquiasEtiquetas Novena da GrazaDeixa un comentario
Nota dos bispos de Galicia ante a solemnidade de San Xosé
26/02/2016 por A Nosa Voz
Ante a necesidade de fixar claramente o tratamento que dita festa debe ter por parte da comunidade católica, acordamos manter nas dioceses respectivas o carácter festivo deste día.
A persoa e a vida de San Xosé teñen na historia da nosa salvación unha importancia que foi recoñecida sempre pola sagrada Liturxia e as leis canónicas ao propoñer a súa festa como día de precepto (cf. canon 1246). Tradicionalmente o pobo cristián secundou esta norma dando un significativo realce familiar e social á festa do 19 de marzo.
No presente ano de 2016, este día foi declarado laborable na Comunidade Autónoma de Galicia. Ante a necesidade de fixar claramente o tratamento que dita festa debe ter por parte da comunidade católica, os bispos da Provincia Eclesiástica de Santiago acordamos manter nas diocesis respectivas o carácter festivo deste día.
En consecuencia, e para coñecemento dos fieis, dispoñemos:
1. Manter o 19 de marzo, solemnidade de San Xosé, festa de precepto, coa obrigación de participar na Santa Misa, aínda que sexa laboralmente hábil.
2. Aqueles fieis que teñan xornada laboral ordinaria quedan dispensados do precepto, aínda que se lles pide e recomenda vivamente a participación na Eucaristía dese día de festa dedicado a San Xosé, esposo da Virxe.
3. Pedir, igualmente, aos párrocos e rectores de igrexas que informen aos fieis con antelación destas decisións e acomoden no posible os horarios de misas ás posibilidades e necesidades dos fieis.
4. Ao coincidir a celebración do Día do Seminario coa festividade de San Xosé, a oración e a colecta para o Seminario diocesano serán trasladadas á tarde do sábado, día 12, e ao domingo, día 13 de marzo.
5. Respecto da celebración logo da hora nona do día 18 de marzo, de acordo coas indicacións do Calendario Litúrxico Pastoral da Conferencia Episcopal Española, celebrarase misa vespertina da Solemnidade de San Xosé. Para a misa vespertina do día 19 de marzo utilizarase o formulario do Domingo de Ramos.
Julián, Arcebispo de Santiago.
Luis, Bispo de Tui-Vigo.
Alfonso, Bispo de Lugo.
José Leonardo, Bispo de Ourense.
Jesús, Bispo Auxiliar de Santiago.
Antonio, Administrador diocesano de Mondoñedo-Ferrol.
Categorías IgrexaEtiquetas San XoséDeixa un comentario
Aos poucos, paso a paso
24/02/2016 por A Nosa Voz
Aos poucos, paso a paso xa estamos chegando á 3ª semana de Coresma. Moitas veces referímonos a este tempo penitencial e de preparación como un camiño que temos que percorrer. Como sempre, o tempo pasa voando e, case sen decatarnos, achegámonos tímidamente á Pascua.
Algúns, quizais moitos, vemos a Coresma como un tempo escuro e tristón, case como o mes de novembro. Estes sentimentos son lexítimos e débense á contemplación das nosas miserias e infidelidades, que a conversión coresmal pon máis de manifesto.
Con todo a luz que ilumina a vida dos cristiáns e do mundo non se apaga nunca, tampouco neste tempo. Unha luz que ilumina a nosa vida para que podamos saír con dignidade da escuridade na que nos some o pecado.
O Fillo de Deus resucitado é esa luz que aluma a escuridade do pecado e da morte. A meta da carreira coresmal é o sepulcro baleiro iluminado pola resurrección de Xesucristo.
Esta meta motívanos para facer este camiño cun ánimo renovado. Non camiñamos cara a ningún lugar. Camiñamos cara á casa do Pai misericordioso que espera aos seus fillos cos brazos abertos para darlles a mellor das herdanzas.
Neste camiño tamén temos momentos de avituallamento. O Papa, na mensaxe para a Coresma deste ano, invítanos a participar nunha xornada de oración e penitencia que el chama “24 horas para o Señor”. Este ano a invitación é máis forte, se cabe. En moitas parroquias e lugares da Diocesis organizarase algo neste sentido. Na parroquia de San Froilán haberá tamén unha vixilia de oración. Será o venres, 4 de marzo, desde as 9 da noite ata as 12.
Categorías OpiniónEtiquetas CoresmaDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl gl gl gl gl gl gl gl gl gl gl it nl gl gl gl gl gl gl it nl gl gl gl gl gl gl gl gl gl gl es gl en pt it nl gl gl gl gl gl gl gl gl gl it nl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Novembro 2011 – A Nosa Voz
Vida e actualidade da Diocese de Lugo
Xa está na rúa o número 43 da revista Lucensia
No salón de actos da Fundación Caixa Galicia presentouse o número 43 da revista Lucensia. José Manuel Blanco López tivo unha intervención na que falou da problemática do Courel (a falta de poboación) e os seus importantes recursos naturais (por exemplo, as aciñeiras de alta montaña, algo único no noroeste peninsular). Tamén comentou que sen parque natural non hai futuro para o Courel.
Monseñor Carrasco Rouco clausurou o acto de presentación de Lucensia dicindo que non hai futuro sen a familia, sen a comunidade, e que unha tarefa dos cristiáns é seguir construíndoas.
PRESENZA DA REVISTA NOUTROS SOPORTES
Dende hai anos os índices de Lucensia están en internet, e agora con este número estréase a edición en formato dixital: pódese adquirir xa na librería La Voz de la Verdad, nas oficinas do Bispado e na Portería do Seminario o presente número 43 en CD ó prezo dun exemplar impreso. Xa está toda a colección dixitalizada e incorporada á Biblioteca de Galicia da Cidade da Cultura (Gaiás, Santiago de Compostela). Dende a administración de Lucensia prepárase a futura distribución complementaria noutros soportes técnicos.
O número 43 da revista Lucensia lévanos, xeograficamente, polo este da provincia de Lugo: O Courel (o seu progreso e a Estación Científica), As Nogais (coa explicación dos seus nomes de lugar).
E no plano histórico, vemos como a Igrexa medieval de Galicia edifica os seus templos e mansións, temos datos sobre a vida do arciprestado de Ferreira-Ferreirúa entre os séculos XVII e XIX. Tamén hai artigos sobre a reconstrución de varias pontes en Lugo (s. XVII), o Colexio de S. Jerónimo ou de Lugo da Universidade de Alcalá e a fundación dos Capeláns e Gardas do Santísimo Sacramento (antecedente da Adoración Nocturna en Lugo).
Tan variados como universais son os temas da sección COMENTARIOS:
medallas conmemorativas en el Bularium de Clemente XI;
un texto que se refire ao Mosteiro de “Flanello” en Terra de Lemos;
a arte na igrexa de Santiago de Zoo (Samos);
unha tecnoloxía pioneira con “células nai proxenitoras” en Lugo;
poemas espirituais ou místicos “Buscando a Dios” de Vicente Piñeiro González,
a devoción popular ó San Vitoiro na provincia de Lugo (s. XVII).
Hai unha nova entrega documental de José Méndez Pérez sobre libros da Catedral de Lugo no Arquivo Histórico Nacional de Madrid.
Categorías DioceseDeixa un comentario
Presentación do último número de Lucensia
24/11/2011 por A Nosa Voz
O luns 28 ás 18:30 será presentado o número de Lucensia correspondente ao segundo semestre de 2011. No salón de actos da Fundación Caixa Galicia (praza de Santa María) intervirá, entre outros, José Manuel Blanco, que ofrecerá un breve e interesante panorama do Courel, con apoio audiovisual.
Categorías DioceseDeixa un comentario
Ciclo de visitas teatralizadas á igrexa de Sta. Mª de Meira
24/11/2011 por A Nosa Voz
O mércores 30 de novembro, o sábado 10 de decembro e o mércores 14 de decembro, realízanse visitas teatralizadas á igrexa de Sta. Mª de Meira. Terán unha duración de 3 horas repartidas en dúas partes da seguinte maneira:
Teatralización: de 10.30 a 12:00 e actividades: de 12:00 a 13:30 (non é necesario asistir ás dúas partes. Pódese elixir a que resulte máis interesante).
Con este ciclo dáse a coñecer a historia da vila e do Mosteiro de Sta. Mª de Meira desde a súa fundación no século XII ata a actualidade pero non relatada por un guía senón vivida e contada polos personaxes de cada época: abades, monxes, soldado francés… Estes personaxes caracterizados, escenifican nas súas intervencións todos os acontecementos salientables que aconteceron no mosteiro e na vila.
Despois de cada unha das actuacións teatrais, nas que o público pode participar, haberá unha serie de actividades e xogos medievais e tradicionais que terán lugar na Praza do Convento, e que están destinados tanto para nenos coma para maiores.
A asistencia e as actividades son gratuítas. Prégase confirmar asistencia mínimo 5 días antes da representación elixida.
Contacto: Oficina de Turismo de Meira. Pza. do Convento s/n. Meira.
Categorías DioceseDeixa un comentario
Cáritas está levando a cabo un programa de emprego no sector de hostalaría
17/11/2011 por A Nosa Voz
Dentro das actividades de Cáritas Diocesana para favorecer o acceso ao emprego está o programa “Abrindo portas”. Durante este mes de novembro quince persoas con difícil inserción laboral están recibindo formación en traballos básicos de bar, restaurante e cociña tanto a nivel teórico como práctico en distintos establecementos de hostalaría.
A Asociación de Hostalaría de Lugo imparte as ensinanzas: servizo básico de restaurante e bar, aprovisionamento de bebidas e comidas rápidas, manipulación de alimentos e prácticas en empresas.
No curso, participan desempregados, mulleres en situación vulnerable ou de exclusión, inmigrantes, xoves que sufriron fracaso escolar e persoas en paro con difícil inserción no mercado laboral. Todos os alumnos que superen a formación de maneira satisfactoria formarán parte dunha bolsa de emprego como camareiros.
Cáritas Diocesana acolle de bo grado a colaboración de empresas neste programa, posibilitando prácticas formativas, contratando a algún dos participantes no curso a ou con achegas económicas para sufragar gastos.
Categorías DioceseDeixa un comentario
A Coral do Hospital, invitada a participar nun concerto na igrexa de San Pedro
17/11/2011 por A Nosa Voz
O día 19 de novembro celébrase o Concerto de Outono na igrexa de San Pedro (Lugo) ás 20:30 horas. Ademais da Coral Polifónica do Hospital Xeral – Calde, participa Cantar Delas, o coro que organiza o acto. ambas as dúas agrupacións musicais están dirixidas por Fernando G. Jácome. Ao final do concerto, cantarán conxuntamente unha peza dos “Contos de Hoffmann” de Offenbach.
Categorías LugoDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl it gl gl gl gl it nl gl gl es gl gl gl gl gl it nl gl gl es gl es gl it nl gl gl es es gl gl gl gl gl it nl gl gl es gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
A comunidade cristiá parroquial da Milagrosa organiza, por iniciativa dun grupo de persoas voluntarias, un mercado benéfico do 29 de agosto ao 8 de setembro no salón parroquial de 11 a 13 horas e de 17:30 a 20:15. O obxectivo principal desta actividade é recadar fondos para axudar a persoas con poucos recursos que viven no barrio.
A solemnidade da Virxe da Milagrosa é o día 1 de setembro, celebrándose unha Eucaristía ás 12h seguida de procesión.
Categorías ParroquiasEtiquetas mercado solidarioDeixa un comentario
Xornadas de autoemprego de Cáritas
Cáritas Diocesanas de Lugo organizou as segundas xornadas de autoemprego baixo o título `Por que non… ?’ para persoas que buscan no autoemprego unha alternativa ao traballo como asalariado ou un complemento.
A actividade, realizada durante as mañás dos días 28 e 29 de agosto, forma parte do proxecto Empréga-te, posto en marcha por Cáritas. Os asistentes estaban inscritos no servizo de emprego da institución.
O primeiro día houbo testemuños de tres profesionais que crearon o seu propio posto de traballo. E o día 29 explicáronse polo miúdo as distintas fases do proxecto Empréga-te, incluíndo un taller de redacción de distintas ideas de negocio.
Categorías DioceseEtiquetas cáritas LugoDeixa un comentario
Padre Amado (OFM), novo Delegado Episcopal para a Vida Consagrada
20/08/201320/08/2013 por José Manuel
O Padre Amado, da Comunidade Franciscana de Lugo recibíu o nomeamento de Delegado Episcopal para a Vida Consagrada na Diocese de Lugo. A fotografía recolle o momento no que a bispo, Mons. Alfonso Carrasco Rouco, lle entrega o nomeamento oficial para dito cargo.
Categorías DioceseEtiquetas Delegado Episcopal, Franciscanos, obispo de lugo, OFM, Padre AmadoDeixa un comentario
02/08/2013 por A Nosa Voz
Abriuse o prazo para inscribirse na peregrinación a Tarragona, con motivo da beatificación de 522 mártires, os días 12 e 13 de outubro. Da nosa Diocese será beatificado Mons. Manuel Basulto Jiménez, que foi Bispo de Lugo de 1909 a 1919. Ademais do acto de beatificación, haberá: representación da ‘Paixón de San Fructuoso’, exposición dos pasos da Semana Santa tarraconense, varias rutas. O aloxamento é en Salou (pensión completa) e hai dispoñibilidade plena para os traslados oportunos a Tarragona.
Unha opción é facer esta viaxe en autocar, saíndo de Lugo o día 10, visitando Zaragoza antes de chegar a Tarragona o día 11. Entre os días 13 e 16 visítanse Barcelona, Arévalo (exposición Idades do Home) e Salamanca. Prezo: 395 €
Tamén hai a posibilidade de ir en avión (voos directos Santiago – Barcelona). Neste caso pártese o venres11, regrésase o domingo 13 e o prezo é de 410 €.
Prazas limitadas. Información e Reservas: 986 781 980
Categorías DioceseEtiquetas peregrinaciónDeixa un comentario
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto: